
M Ä Ä R U S

Narva                                                                                
___. jaanuaril. 2009.a. nr ____
Narva Linnavolikogu 21.06.2005 määruse nr 20/57

„Linnavara eeskiri” muutmine
Määrus kehtestatakse kohaliku omavalitsuse korralduse seaduse § 22 lõike 1 punkti 6 alusel.

§1. Narva Linnavolikogu 21.06.2005 määruses nr 20/57 „Linnavara eeskiri” (edaspidi määrus) tehakse järgmised muudatused:

1) Punkti 8 täiendatakse lausega järgmises sõnastuses:

„Juhul kui teisele isikule kuuluva kinnistu hoonestajaks on Narva linn, otsustab hoonestusõiguse seadmise lepingu sõlmimise linnavolikogu. Hoonestusõiguse seadmise lepingu allkirjastab linna nimel linnapea”.

2) Määrust täiendatakse punktiga 111 järgmises sõnastuses:

„111. Otsustuse teisele isikule kuuluva asja kasutamise kohta linna poolt üüri-, rendi- või tasuta kasutamise lepingu tingimustel võtab vastu linnavalitsus. Juhul, kui teisele isikule kuuluva asja kasutamine linna poolt on seotud kasutatava asja olulise parendamisega linna kulul või muude linna varaliste kohustustega, otsustab linna poolt teisele isikule kuuluva asja kasutamise linnavolikogu. Üüri-, rendi- või tasuta kasutamise lepingu allkirjastab linna nimel linnapea või linnavalitsuse poolt volitatud isik”.

3) Punkt 26 muudetakse ning sõnastatakse järgmiselt:

„26. Linnavara antakse ühelt linna ametiasutuselt teisele üle koos linna eelarves antud vara korrashoiuks eraldatud rahaliste vahenditega. Linnavara üleandmine vormistatakse aktiga, milles peavad olema ära näidatud andmed üleandja ja vastuvõtja kohta, üleandmise aeg, andmed vara koosseisu ja bilansilise maksumuse kohta, vara iseloomustavad põhinäitajad, andmed vara korrashoiuga seotud kulude ja linnaeelarves aasta lõpuni vara korrashoiuks eraldatud rahaliste vahendite kohta ning muud vajalikud andmed”.

4) Punkt 46 muudetakse ning sõnastatakse järgmiselt:

„46. Linn saab tulu linnavara teistele isikutele tasu eest kasutusse andmisest, linnale kuuluvale kinnisasjale linna kasuks servituudi, hoonestusõiguse, reaalkoormatise ja hüpoteegi seadmisest ning linnale kuuluvate osade, aktsiate, sertifikaatide ja muude väärtpaberite eest. Nimetatud tulu kantakse linna eelarvesse”.

5) Punktist 62 jäetakse välja esimene lause ja teisest lausest jäetakse välja sõnad „kehtestatud tähtaja jooksul”.

6) 5. Jao 3. jaotis muudetakse ja sõnastatakse järgmiselt:

„3. Jaotis 

Linnavara koormamine

66. Linnavara koormamine käesoleva määruse tähenduses on linna omandis olevale kinnisasjale reaalservituudi, isikliku servituudi, reaalkoormatise, ostueesõiguse või hoonestusõiguse seadmine.

67. Linna omandis olevale kinnisasjale reaalservituudi, reaalkoormatise või ostueesõiguse seadmine on lubatud, kui:

1) see toimub isiku, kellel on selleks õigusaktidest tulenev õigus, nõudel ja kasuks;
2) see toimub avalikes huvides.  

68. Linna omandis olevale kinnisasjale reaalservituudi seadmise otsustab linnavalitsus.

69. Linna omandis olevale kinnisasjale isikliku servituudi seadmine on lubatud, kui:

1) see toimub isiku, kellel on selleks õigusaktidest tulenev õigus, nõudel ja kasuks;
2) see toimub avalikes huvides;

3) see seatakse isiku kasuks linnale osutatud eriliste teenete eest.   

70. Linna omandis olevale kinnisasjale isikliku servituudi seadmise otsustab:

1) linnavalitsus - kui see toimub Narva linna omandis oleval kinnisasjal asuva tehnovõrgu või rajatise omaniku kasuks;
2) muudel juhtudel - linnavolikogu.
71. Linna poolt seaduse või tehingu alusel tekkinud ostueesõiguse kasutamise või sellest loobumise otsustab:

1) linnavolikogu – asjade suhtes, mille ostuhind on 1 000 000 (üks miljon) krooni ja enam;

2) linnavalitsus – asjade suhtes, mille ostuhind ei ületa 1 000 000 (ühte miljonit) krooni.

Otsustuses peab olema näidatud ostueesõiguse teostamiseks vajalik finantseerimise allikas.

711. Hoonestusõiguse seadmine Narva linna omandis olevale kinnisasjale toimub linnavolikogu poolt sätestatud korras.

712. Reaalkoormatise seadmine Narva linna kasuks toimub vastavate seda valdkonda reguleerivate kohaliku omavalitsuse õigusaktide alusel ja korras. 

713. Narva linna omandis oleva kinnisasja koormamiseks vajaliku asjaõiguslepingu allkirjastab linna nimel linnapea”.

§2. Määrus jõustub ___.___.2009.a. 
Mihhail Stalnuhhin

